Vko 22 / 2008
Levy sterkoissa ja mieli korkealla. Perin erinomaisen lätyn olette jälleen väsänneet, kiitos siitä. Hieman kummalliset ovat arvostelut toistaiseksi olleet levynne tiimoilta. Kovin negaatiopainoitteisia mielipiteitä levy on arvostelijoissa aiheuttanut mitä ihmettelen suuresti.
Mielenkiintoinen välihuomio oli myös kun huomasin teräsbetonin toisen kitaristin pitäneen yhtyettänne innoittajana, joten hätäpäisesti vetäisenkin yhteen, että olette osasyyllisiä suomen tämän vuoden euroviisumenestykseen, heh heh ;) Jarkko:
...tai siis Lordi -lopputulokseen verrattuna: menestymättömyyteen...
Jussi: Olen perustamassa Suomen kevyintä musiikkia soittavaa yhtyettä, nimeksi tulee Pumpulivilla.
Jarkko, mikä on dervissi? :o
Sitä ei tarvitse tietää laulua kuunnellakseen, mutta jos se syvästi vaivaa, selitys löytyy yleistieto- tai sanakirjoista aivan varmasti.
Jarkko! Sinun lauluistasi minulle tulee aina hyvä mieli, niissä on vain jotain sellaista ainutlaatuista toivoa antavaa sanomaa josta tulee iloiseksi ja hyvälle tuulelle. Kiitos tästä!
Sama tietenkin myös koko bändin vetämissä kappaleissa, te vaan olette jotain niin ainutlaatuista ja vekkulia porukkaa.
Saittepahan minut juuri hankkimaan elämäni ensimmäiset lailliset mpkolmoset. Ihan mukavavasti rymisi näin ensi kuuntelulla. Pienoinen pettymys kuitenkin oli ettei korviini kuulunut tuossa treenivideossanne soittama kappale. Onko tuo joku b-raita vai päätyykö ollenkaan julkaistavaksi?
Taisi tulla tähän viitatuksi jo joskus aiemmin, mutta todellakin: kyseinen laulu ei tullut pitkäsoitolla julkaistuksi, tullee sen sijaan mekanisoiduksi ep -levylle myöhemmin tänä vuonna. 26.06.2008
Kiitos. Olette tehneet huikean työn. Talviset keikat veivät lapsenuskoni teihin maailman parhaana yhtyeenä eikä uudelle levylle ilmaantunut minkäänlaisia odotuksia. Odotuksetta paras - tämä levy on varsin mainio. Kadotin teidät muutamaksi kuukaudeksi ja löysin uudestaan. Kriitikoita vastaan sanottakoon sanoituksista, että Maailman paras maailma -kappaleen kertosäkeen sivulause on ratkaiseva koko levyn mitassa. Kaikki näyttäytyy sen myötä uudessa, ehkäpä hämmentävässä valossa. Mutta minne jäi kappale, joka keväisellä videoklipillä raikasi ja jota Jussi ei meinannut saada luonnistumaan?
Uudiskäännynnäisyys, ajan ilmiö.
Videotaltioidun laulun saagasta olikin hieman juuri edeltäneessä kysymyksessä ja sen vastauksessa. 26.06.2008
Nihkeistä arvosteluista huolimatta uusi levy ottaa paikkansa teidän parhaimpien levyjen joukossa, hyvä pojat!
Sopivasti/tarpeeksi pokkurointia, hyviä melodioita, monipuoliset ja hyvät soundit ja sovitukset jne.
Levyn kovin juttu on ehdottomasti haitari, lisää sitä!
Petri treenaamaan, siis. 26.06.2008
Kiitos suotanan hyvästä levystä. Kriitikot ovat näköjään melkoisen korvattomia seniili-apinoita. Ne ei osaa mitään, eikä niitä muisteta tuhannen vuoden kuluttua.
...mutta eivät seniilejä apinoita sentäään; mielipiteensä kullakin...
Kunhan kuluu tuhat vuotta-kappaleen alkupimputtelu on kuin suoraan Jethro Tullin kappaleesta Velvet Green! Kuunnelkaapa. Ja oottehan tekin Tullit kuunnellu. Mikko.
Ei se suoraan siitä ole, mutta samaa henkeä löytynee taas. Palaammeko rikospaikalle; ensin ”Songs from the wood” otsikkotasolla, nyt syventyneempää hengenheimolaisuutta ”Velvet green”:in muodossa? 26.06.2008
No jopas on-kovasti tuntuvat menevän ristiin kuulijoiden ja kriitikoiden käsitykset uutukaisestanne. Allekirjoittaneen kohdalla pätee sama. Mielestäni "Vapauden Kaupungit" kuulostaa tuoreelta, ehjältä, sopivan erilaiselta. Hyvä levy, joka paranee joka kuuntelulla. Sanokaapa suoraan, kuinka paljon negatiivinen kritiikki harmittaa? Lamaannuttaako pahastikin, vai meneekö ohi olan kohautuksella? T: Harri
Emme lamaannu, muttei asia olankohautuksellakaan ravistu kaukaisuuksiin. Suhtautuminen on jotain siltä väliltä, riippuu millainen päivä noin muutoin on. Valtteri: Ei tunnu missään. Oli niitä palloja yksi tai viisi on hyvä muistaa että levyarvosteluja kirjoittavat henkilöt eivät poikkea millään tavalla perus-musiikinkuuntelijoista. Makuja on monia ja makuasiat makuasioita. Sivuillemme lähetetyistä palautteista monet on kirjoitettu paneutuneemmin ja perustellummin kuin lehdissä julkaistut ”oikeiden”
kriitikkojen kynäilyt. 26.06.2008
Kun aika sinut jättää, meinaatko todella järjestää hauskat hautajaiset?
Koska minä en niitä voi tarkkaan ottaen järjestää, on vaikea sanoa, miten hauskat niistä tulevat. 26.06.2008
Upea uus levy! Paranee vaan joka kuuntelukerran jälkeen. Voisitte tehdä Kotkaan päinkin keikkoja ja kun nyt ootte samassa levy-yhtiössä ni ottakaa ne Stam1nan jätkät mukaan, täällä käy liian vähän suomalaisia huippu bändejä. P.S. Kirjoitat Jarkko hyviä opuksia.
Kirjoittamisen jatkon voin omasta puolestani luvata, mutta Stam1man yhteiskeikkaa en kyllä mene puolestaan lupaamaan, vaikkei meillä yhtyeenä ole mitään mahdollista yhteisiltamaa vastaan. Kotkat kuuntelevat?
Jussi: Varo Kotkaa Lokki.
Sellainen kysymys paukahti päähän, että pyydettiinkö teitä kesällä ilmestyvälle Popeda-tribuuttilevylle mukaan? Jos pyydettiin, niin miksi ette menneet? Ja jos ei pyydetty, niin olisitteko lähteneet mukaan? Ja mikä olisi ollut biisivalintanne?
Ei edes pyydetty, ja biisivalinta olisi ollut perin vaikea asia mietittäväksi. Kun ”Raakaa voimaa” ei ole Popedan originaali. Jussi: Enpä ole kuullut että olisi pyydetty mutta oma valintani olisi ollut ”Sukset”. 26.06.2008
Nyt Jarkko saat selventää tätä Pitkäsormi-Miikkulaisen tapausta. Jokin satuhahmo hän on..?
On kyllä, tästä voit aloittaa. Mutta missä julkaisussa? 26.06.2008
Muutamaa kappaletta lukuunottamatta, aika masentavan huonon levyn teitte. Ylivoimaisesti surkein teidän levy. Miksi ette enää osaa? Esimerkiksi maailman paras maailma, verratkaa sitä ihan mihin tahansa teidän aikaisempiin tuotoksiin. En yhtäkkiä keksi ainakaan että mikä olisi sitä huonompi ja tylsempi kappale.
Se, ettemmekö enää osaa, on – taas kerran – subjektiivinen totuutesi, eikä siinä mitään. ”Maailman paras maailma” ei kuulosta tekijän korviin sen koommin huonolta kuin etenkään tylsältä, mutta nämähän ovat aina ja iankaikkisesti makuasioita. Valtteri: No voihan. Vie divariin.
Soundin YUP-jutussa oli taustalla valokuva jonkinlaisesta biisilistasta. Erotin sieltä kaksi laulua joita ei ole Vapauden Kaupungeissa. Menikö ne roskiin vai julkaistaanko ne joskus myöhemmin?
Ep -julkaisu on päilynyt mielessä. 26.06.2008
Jarkko, mitä mieltä olet Timo Koivusalosta musiikillisena lyyrikkona? Oletko tutustunut hänen tuotantoonsa koskaan lähemmin? Minä henkilökohtaisesti näen teidän kahden lyyrisessä tuotannossa paljonkin yhtäläisyyksiä. Suollatte todella oivaltavaa tekstiä kumpainenkin.
Tämä taitaa olla ivaa, jos osaan yhteen ynnätä mitään.
Täytyy nyt tännekkin kirjoittaa, että perhana, Vapauden kaupungit on hyvä. On se. Kriitikot eivät osaa. Tai eivät ymmärrä.
Levy ei ehkä ola parhain levynne, mutta ei se todellakaan ole huono.
Aluksi korviin kuulosti hyvältä vain yksi tai kaksi kappaletta, mutta hetken tätä maisteltuaan, vain muutama kappale jää jälkeen muista.
Ehdottoman parhaat kappaleet ovat Maailmannäyttely,Mainosmiesten haamut, Aivan kaikki käy, Sanomisen pakosta ja Kunhankuluu tuhat vuotta.
KIITOS! Ja toivon, että Yup jatkaa vielä pitkään. 26.06.2008
AHHH. Haitari loistava lisä biideisin. Suomalainen dervissi on aivan loistava kappale! ja koko levy. Kiitos jätkät
Pidän uudesta levystänne, muutaman kuuntelukerran jälkeen :) Laitoin teille perinteistäkin postia, toivottavasti on tullut perille. -E-
Käsikarvat on pystyssä, kun kuuntelee Vapauden kaupunkeja. Kriitikot erehtyy, käsikarvat ei. Koko levy kuulostaa inspiroituneelta ja tuoreelta. Kiitokset teille ja jättäkää matalamielisten mölinät omaan arvoonsa.
Tähän ja pariin edeltäneeseen palautteeseen vastaan: kii-tos!
En kysy vaan tuen:
Uusi levynne on helvetin hyvä! Turhaan se NYT:in homo teitä haukkui. t. arvostava, joskaan ei fani Jussi:
Tukesi on arvokas meille.
Hei! Ainakin minä tiedän tämän kysymyspalstan kyselijöitä olevan enemmän kuin yksi, vaikka joku loppasuu toisin yrittikin todistaa. Sortui vielä asiavirheeseen sen viimeksi kultaa myyneen tallenteen suhteen...
Asiaan: Levynne on jo monasti kuunneltu ja todella hyväksi todettu! Ilahduin havaitessani, että levy on monipuolisempi kuin osasin odottaa, ja myös jollain tavalla veikeä. Edellinen albuminne Keppijumppaa kun oli vähän "miinusmerkkisesti elämään suhtautuva".
Suosikkikappaleekseni on seuloutunut Suomalainen dervissi. Yhtyeenne on harvoin tuottanut yhtä tasavahvaa kappaletta. Kun sain levyn ensi kerran soittimeen, ehdin kiireeltäni kuuntelemaan vain yhden kappaleen. Olin hieman epävarma ankarasta lehdistön kritiikistä johtuen. Kuultuani avausraidan olin jälleen puhdas epäilyksestä: Ostos kannatti jo tämän biisin takia.
Kriitikkojen suoma moukarointi on puhuttanut paljon tälläkin palstalla. "Kielteinenkin palaute on otettava vastaan" ja "eipä ne kriitikot mitään tiedä" ovat olleet vastaustenne tiivistetty sisältö. Itse kohdistan epäilykseni kriitikkojen pätevyyteen: kenties heidän olisi pitänyt kerrata mielessään, että yhtyeenne levyt tulee kuunnella monesti ja tarkoin läpi ennen kuin niistä menee laatimaan painettavaa sanaa.
Asiaa tai ei, kriitikon sana varmaankin herättää taiteilijassa vahvoja tunteita? Uskon tuon kaltaisen palautteen saamisen olevan hyvinkin rankkaa. No, minkäänlaista ylimääräistä lohduttelua ette tarvinne, sillä ainakin faninne vielä tunnistavat hyvän musiikin kun siihen törmäävät.
Ja vielä yksi asia on mielessä, mikäli jo kohtuuttomaksi venynyt kirjoitelma sen kestää: säkeet "vaan rakastaan jos rakastaja koettaa koskettaa/niin molempainen, mies ja nainen, palovammat saa", kappaleessa Auringon pieksämät, ilmaissevat yleistä tilannetta maapallolla, eivätkä vain yhtä tiettyä esimerkkitapausta. Näin ollen tekstistä saa sellaisen kuvan, että rakastajia voisivat toisilleen olla vain mies ja nainen? Tottahan toki tekstien kirjoittamista ohjaavat kaikenlaiset rajoitteet, mutta ajattelin vain ottaa esille kun teksteistä niin harvoin löytyy mitään kyseenalaistettavaa. :) Jarkko:
Sen verran vielä edellisen – kiitettävän lavean – palautteen sisällöstä, että kyllä kriitikko pieksevimpinäkin hetkinään ”tietää”, ainakin minun mielestäni: kysymys on omasta totuudesta, eikä sitä vastaan ole mielekästä opponoida. 26.06.2008
Jotenkin tuo uusi levy tuntuu siltä, että ootte olleet virpomassa jotain suurta ja mahtavaa esiin mutta se ei suostunut vielä oikein tulemaan. Saitte aikaan hienoja väläyksiä, mutta jotain suurta oivallusta jäätiin vielä odottamaan. Ja kun sitä ei rykimällä sieltä saatu tulemaan, tuli levystä lopulta sellainen "YUP vaihtaa vapaalle" meiningillä rullaava lepposa kesälevy. Skittaa ei puristeta hampaat irvessä ja haitarilla pistetään hymyä huuleen. "kunhan kuluu tuhat vuotta" tämän hetken suosikkini, hyvä musiikkivideovalinta! Mikä kappale on teidän suosikkinne levyltä?
Oma suosikkini on tällä haavaa ”Kunhan kuluu tuhat vuotta” tai ”Dervissi”. Livesoitossa siis. Jussi: Tällä hetkellä vaikkapa Maailmannäyttely.
Tuttavani kertoi joitakin vuosia sitten tarttuneensa Martikaista rinnuksista kiinni Oulussa törmättyään häneen yöaikaan kadunkulmassa. Kertoi säikähtäneensä että "humalainen hampuusi käy päälle", ja päätti varmuuden vuoksi hiukan ravistella. Muistatko tällaista tapahtuneen, vai lieneekö tapauksen kertoja erehtynyt henkilöstä?
Tämä(kin) kaupunkilegenda on tosi. 26.06.2008
Vapauden kaupungit on mielestäni loistava kokonaisuus, ja kappaleet toimivat itsenäisinäkin. Muutaman kuuntelukerran jälkeen herää kysymys, jaksattehan tuottaa näin rautaista tavaraa tulevaisuudessa? Ja unohtakaa arvostelijat, on loistavaa, että yhtye kehittyy ja muuntautuu! Toivoo pitkän linjan kuuntelija.
Tulevaisuus on ja säilyy avoimena, muttei näytä hypoteesitasolla lainkaan lupauksettomalta. 26.06.2008
Eikös sinulla Valtteri (soundin haastattelun mukaan) ole sellainen thaipuusammakko? Kaveri sai kans sellasen lahjaks.. Mulla on aika ikävä kokemus siitä. Oltiin nääs lähdös treenikseltä ja se sammakko oli auton takapenkillä. No mä sit istuin sen päälle, sattu aivan vitisti ku ne piikit siinä selässä osu häntäluuhun. Sit oli seuraavana päivänä n. 6h ajomatka edessä. Oli elämäni tuskallisimmat 6tuntia. Siitä on nyt yli 3kk ja vieläki rupee särkeen jos istuu tunnin verran vaikka tv:n ääres. Eli haluan vain varoittaa ettei kannata istua sellasen päälle! Teitte loistavan levyn, vaikka soundin kriitikko oli vähä toista mieltä. Mielestäni musiikin pitääkin muuttua 20vuoden säveltämisen jälkeen.
Juu. Minulla on kaksi sammakkoa
Pidätkö vieläkin kirjoittamisesta?
Totta ihmeessä, vaikka hetkittäin mietin kaiken muun syrjäyttävää majakanvartija -vaihtoehtoa. 26.06.2008
Onko teiltä tulossa näistä uuden levyn biiseistä musiikkivideoita? Olisi mielenkiintoista nähdä miten sanat muutetaan kuvaksi.
”Kunhan kuluu tuhat vuotta” -teoksen lisäksi: ei tällä erää. Jussi: Tutkipa vaikka kotisivujamme tarkemmin.
Pakko tulla sanomaan, että on kyllä hieno tuo uusi levy. Oikeastaan vain Pullopää jää vähän etäisemmäksi. Joka kuuntelukerralla tämä levy paranee ja "aukeaa" enemmän, ja se lupailee vain hyvää loppupeleissä.
Kuinka paljon materiaalia syntyi tällä kertaa ja jäikö paljon pois levyltä?
Valmiita, täysin läpiharjoiteltuja ja sovitettuja lauluja jäi kokonaisuuden ulkopuolelle kaksi. Harjoitelmallisempaa materiaalia toki paljon enemmän, mutta se on asia erikseen. 26.06.2008
Vapauden kaupungit on yksi parhaista levyistänne. Yllätyksellisiä kappaleita, joista ei koskaan tiedä mitä ne pitävät sisällään. Kuulostaa kuin tämä olisi se levy, jota olisitte halunneet tehdä jo kauan. Kriitikot ovat mielestäni todella väärässä, sillä tämä on parasta mitä olen kuullut teiltä pitkään aikaan. Kiitoksia tästä loistavasta musiikistanne!
Tätä palautetta on liikuttavan paljon. Hy-vä. 26.06.2008
Päävastuu-tuottajalle: orkesterinne pitkän linjan ystävänä on allekirjoittaneen mieltä tuluksien lailla lämmittävää kuulla levyä, joka oikeasti SOI, ei vain puserru tai puhku. Tätä levyä on hyvä kuunnella. Vaan kuinka tarkkaan lopputulos vastaa tuottajan korvia jo varhain riivannutta äänikuvaa? Vaikka hyvä tulikin, tuliko sellainen, kuin ennen äänityksiä uumoilit?
Levystä tuli sellainen kuin olimme suunnitelleetkin.
Uusimpanne on vaikea, mutta palkitseva levy. Teidän tosiaan kannatti tehdä se.
Se oli toiveissa, hyvä että toteutuivat. 26.06.2008
Kiitos! Suupielet kohoavat kohti korvalehdyköitä jälleen mitä mainioimman uuden levynne äärellä! Parhautta!
Kiitti jätkät! "Huuda harkiten" oli ensimmäinen pitkäsoitto, minkä teiltä silloin nuorena ja kauniina ostin postimyynnin avustuksella Oskun Divarista. Muutkin levyt olen ostanut ja tykännyt välillä enemmän, välillä vähemmän ja välillä vielä enemmän. Mutta nyt viidettäkymppiä käydessä, enää vain kauniina, olen käsittämättömän tyytyväinen siihen että yllätitte minut positiivisesti täysin housut kintuissa. Keppijumppaa oli jo hieno "muu vaara" -varoitus tulevasta, mutta tämä uusi tuli Stop-merkin takaa ja jyräsi mut lakoon. Upea teos. KIITOS! Keikkoja pohjoiseen odotellessa...
Kiitämme, taas kerran. 26.06.2008
Onko ylijäämäbiisien julkaisuajankohdasta vielä tietoa? Kovasti himottaisi jo saada ne kuultavaksi. Se treenikämpällänne kuvatussa pätkässä hiomanne biisi kuulosti varsin veikeältä. Jatkakaa vöyhötyslinjalla, homma nimittäin toimii nyt.
Syksystä ollaan alustavasti puhuttu. 26.06.2008
Huh, täytyy myöntää, että vaikka loistelias ensemblenne ei olekaan varsinaisesti koskaan meikäläistä pettänyt, tuli Vapauden kaupungit -albumin tasoinen esitys aivan puun takaa! Täytyy sanoa, että nyt on ollut laadunvalvonta kohdallaan. Plussaa vielä erittäin näyttävistä kansista (ostin vinyyliversion). Aiheutti niin sanotun "voi jumalauta!" -reaktion. Minä tykkään. Kovasti. Tänä vuonna juostaankin bändin perässä keikkoja silmällä pitäen. Kiitos valtavasti!
Ville M. Kotkasta
Hyviä uutisia satelee; vastareaktiona lehtikritiikille vai mitä liene?
mitä mieltä olet Arndt Pekurisesta? omasta mielestäni loisto tyyppi niinku sinäkin.
Historian valosta tarkasteltuna pidän häntä esimerkillisenä tapauksena. 26.06.2008
Puoskareille nyt saivarteleva kysymys. Olette monessa eri yhteydessä sanoneet, että viimeisin levy on kannanotto nykyisille tietokonepohjaisille äänitysmenetelmile ja niiden mahdollistamille tyhjänpäiväisille kikkailuille. Nöh, aukaisin uusimman levynne ensimmäisen biisin "Suomalainen dervissi" äänieditoriohjelmalla nähdäkseni mitä audioraita pitää sisällään. Ihmetyksekseni huomasin, että ainakin masteroinnissa on menty kikkailun kautta. Kohdassa 0.16 säkeen alussa volume pomppaa muutaman desibelin ylöspäin. Seuraavan kerran volume nousee parisen db:tä rumpujen tullessa sisään kohdassa 0.33. Lopullinen äänenvoimakkuuden nousu tulee kertosäkeessä ajassa 0.45. Sen verran tarkkoja ovat nuo nousut kompressointineen, että tuskin noita pelkällä soittamalla on saatu aikaan? Tai sitten soitatte käsittämättömän hyvin. Muuten kyllä levyn kolkohko äänimaisema on virkistävä piristys nykylevyjen äänimaisemassa.
Masterointi on vaihe, jossa kaikki mainitsemasi (aivan oikeellisesti osoitetut) asiat ovat tehdyt. Eli levy ei sikäli ole täysin vapaa ”kikkailusta”, mutta se sopii tehdä jos se tuntuu äänikuvan kokonaisuudelle merkitykselliseltä, ja näin meidän mielestämme oli. Valtteri: Mittarisi ovat oikeassa. Masteroinnissa on tapana korjailla kappaleiden eri osien välisiä volume-eroja. Asianhan voisi hoitaa jo miksausvaiheessa, mutta masteroinnissa se käy helpoiten. Näin on ollut tapana toimia jo vinyyliaikaankin.
Uusi levy on hyvä, onnittelut taas onnistumisesta! Luin noita "ammattilaisten" arvioita ennen kuin ehdin levyn ostamaan, mutta koska levyn ostaminen sinällään oli jo selvää, ei kritiikin lukeminen vaikuttanut.
Tiesin jo etukäteen, että jälleen uusi levy vaatii useamman kuuntelukerran, ennen kuin kaikki alkaa tarttua. Ja niinhän siinä kävikin, levy kuulostaa nyt erinomaiselta.
Albumi ei tuo mieleen mitään aiempaa YUP-pitkäsoittoa, eikä liene tarviskaan. Sen sijaan Jarkon soolotuotanto putkahtaa kovasti mieleen "samankuuloisena". No, eipä siinäkään mitään vikaa!
Akustisuuspainotus voi olla yksi looginen peruste tuolle ”samankuuloisuudelle”, epäilen. 26.06.2008
Luitko, Jarkko, viimeksi ilmestyneen Soundin takakannesta sarjakuvan jossa olet itse pääroolissa? :D
Luin ja pidin lukemastani. << LÄPIÄ PÄÄHÄN Vko 21/08 -
LÄPIÄ PÄÄHÄN Vko 23/08 >>